Diari Oficial de la Generalitat Valenciana


Sumari del DOGV 4744, del 03-05-2004 (2004/4018)

Informació pública de l'alternativa tècnica del programa d'actuació integrada de la unitat d'execució 10A del Pla General d'Ordenació Urbana de Llíria.
-------------------------------------------------------------------------------------------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4018


Organisme emissor
:   Eurourbi, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 10A del Pla General d'Ordenació Urbana de Llíria. [2004/M4018]
  
La mercantil Eurourbi, SL ha formulat, a l'empara de l'establit en els articles 44, 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada per al desenvolupament de la unitat d'execució 10A del Pla General d'Ordenació Urbana de Llíria.
  
D'acord amb l'establit en l'article 48 de la llei esmentada, es fa constar que l'alternativa tècnica i els projectes complementaris presentats comprenen els documents següents: memòria del programa i avantprojecte d'urbanització.
  
L'objecte de la iniciativa és la programació i completa urbanització de l'àmbit de la unitat d'execució 10A del Pla General d'Ordenació Urbana de Llíria.
  
La notaria en què estan protocol·litzats els documents és la d'Ernesto Ríos Segarra, notari del Col·legi de València, amb residència a Llíria, i amb domicili al carrer de Gerardo Ferrando, 2, baix.
  
L'exemplar dipositat a l'Ajuntament de Llíria es va presentar en data 16 d'abril de 2004, i s'identifica com a programa d'actuació integrada de la unitat d'execució 10A del Pla General d'Ordenació Urbana de Llíria.
  
En aplicació de l'establit en l'article 48.1.c en relació amb l'article 46.3 de la llei esmentada, se sotmet esta alternativa tècnica de programa, amb la documentació annexa, a informació pública pel termini de 20 dies hàbils, comptadors des de la darrera publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer en l'expressada notaria, en dia hàbil, de 09.00 a 14.00 hores, per a obtindre una còpia de l'acta de protocol·lització dels documents esmentats o sol·licitar que esta se li hi exhibisca.
  
Així mateix, es fa constar la possibilitat de consultar a l'Ajuntament de Llíria, en horari d'atenció al públic, les actuacions derivades de la documentació dipositada, així com de presentar davant el mateix Ajuntament, per a incorporar-les-hi, tan al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, serà procedent la pròrroga de terminis regulada en l'article 46.4 de la Llei 6/1994 esmentada.
  
Així mateix, es fa constar que, prèviament a la publicació del present anunci, s'ha efectuat la remissió d'un avís a tots els titulars que consten al cadastre com a afectats per l'actuació proposada. No obstant això, i de conformitat amb l'establit en els articles 58 i 59 de la Llei 30/1992, modificada per la Llei 4/1999, es comunica també, mitjançant el present anunci, a tots aquells titulars cadastrals o propietaris afectats que puguen resultar desconeguts o les dades dels quals que figuren al cadastre resulten errònies.
  
Figuren els següents titulars les dades dels quals no figuren completes al cadastre: Antonio Santos Serrano, referència cadastral 6597713 YJ0869N; Vicente Silvestre Faubel, referència cadastral 6597719 YJ0869N; Manuel Arastey Pablo, referència cadastral 6597720 YJ0869N.